Kašecy

Kašecy ( Kaschwitz) su wjes ;  w srjedźišću wokrjesa Budyšin w Hornjej Łužicy. Wot 1994 słušeja ke gmejnje Pančicy-Kukow. Hač do 1957 běchu samostatna gmejna.

 Geografija 
Wjes leži pola Wotrowa, něhdźe 19 km zapadnje Budyšina. Susodne wjeski su Wotrow na sewjeru, Bukowc na wuchodźe, Hłupońca na juhowuchodźe a Žuricy na juhozapadźe. Na zapadźe je mjez Kašecami a Jědlowom hórka Lipica.

 Ležownostne mjena 
Michał Rostok naliči 1887 slědowace serbske ležownostne mjena w Kašecach: Zahončk, Hajk, Dubiny, Mała Lipica, Pódrjeńcy.Michał Rostok: Ležownostne mjena. W: ČMS 40 (1887), str. 3–50, tu str. 29 (digitalizat).

 Stawizny 
Kašecy naspomnichu so k prěnjemu razej pisomnje w lěće 1374 w dawkowym registrje klóštra Marijina hwězda pod mjenom Cassicz.

 Wobydlerstwo a rěč 
Po Mukowej statistice mějachu we 1880tych lětach 112 wobydlerjow, z nich 68 Serbow (61 %) a 44 Němcow. Tež Arnošt Černik zwěsći 1956 serbskorěčny podźěl wobydlerstwa wot 60,5 %.

1925 bě wot cyłkownje 97 wobydlerjow 58 ewangelskich (60 %) a 39 katolskich. Kašecy su nimo Žuric a Hłupońcy jedna z třoch gmejnskich dźělow Pančic-Kukowa bjez katolskeje wjetšiny. Kašečanscy protestanća přisłušeja ewangelskej wosadźe w Hornim Wujězdźe, katolscy chodźa do bliskeho Wotrowa.

W lěće 2007 rěčeše so w pjeć swójbach z dźesać dźěćimi wšědnje serbsce. Cyłkownje wužiwachu něhdźe 20 Kaščanow wyše 16 lět serbšćinu jako wšědnu wobchadnu rěć. W jednaće domjacnosćach čitachu Katolski Posoł, w sydom domach tež Serbske Nowiny.Jan Šołta: Wo serbskosći w Kašecach. W: Protyce 2009, str. 78–81.

 Wosobiny 
 Jakub Nowak-Kašćanski (1864–1920), farar a powědančkar
 Jan Cyž-Hajničanski (1883–1948), farar, narodny prócowar a předsyda Łužiskeje narodneje rady
 Handrij Cyž (1925–2004), kulturnik, dołholětny intendant SLA

mini|center|upright=1.6|Powětrowy wobraz Kašec

 Žórła 
 Jurij Šołta: Kašecy – pohlad do zašłosće a přitomnosće. W Rozhledźe 7/8 1994, str. 291–295

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Pančicy-Kukow
Kategorija:Sydlišćo w serbskim sydlenskim rumje
Kategorija:Prěnje naspomnjenje 1374
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1957